open-index/open-wikipedia-markdown huggingface dataset:
Sinfonia nro 2 (Corigliano)

John Coriglianon **toinen [[sinfonia]]** kantaesitettiin 30. marraskuuta 2000. Teos voitti vuonna 2001 musiikin Pulitzer-palkinnon.

Bostonin sinfoniaorkesteri otti Coriglianon kustantajaan yhteyttä toivoen, että Corigliano säveltäisi sinfonian sen sinfoniasalin satavuotisjuhlan kunniaksi. Säveltäjä kieltäytyi aluksi, mutta tarjoutui kirjoittamaan toisenlaisen orkesteriteoksen. Hänen ajatuksensa kuitenkin kääntyivät jousikvartettoon, jonka hän oli säveltänyt Cleveland Quartetin jäähyväiskiertuetta varten 1996; sinfonia syntyi kvarteton työstämisestä uudelleen versioksi jousiorkesterille.

Corigliano on suhtautunut sinfoniseen genreen varauksella, koska suuria sinfonioita on ohjelmistossa jo niin merkittävä määrä. Jousisinfonia on hänestä kuitenkin täysin oma, harvinaisempi lajityyppinsä. Aiemmin vasta Coriglianon ystävien AIDS-kuolemat olivat saaneet hänet säveltämään yhden sinfonian.

## Osat
# Prelude
# Scherzo
# Nocturne
# Fugue -
# Postlude

## Lähteet
Leonid Portenko

**Leonid Aleksandrovitš Portenko** () (11. lokakuuta 1896 Smela, Ukraina – 26. toukokuuta 1972 Leningrad, Neuvostoliitto) oli neuvostoliittolainen lintutieteilijä.

Portenko laati väitöskirjansa Neuvostoliiton tiedeakatemian eläintieteen instituutin lintutieteen osastossa 1926–1929. Tämän jälkeen hän työskenteli Arktisen tutkimuksen instituutissa kymmenisen vuotta ja palasi eläintieteen instituuttiin 1940, missä hän työskenteli kuolemaansa asti.

Portenko teki useita pitkiä tutkimusretkiä arktisille alueille, kuten Novaja Zemljalle, Wrangelinsaarelle, Taimyrin niemimaalle, Uralin pohjoisosiin, Anadyrin alueelle, Tšukotkaan, Kamtšatkalle ja Kuriileille.  Hän osallistui Neuvostoliiton lintuja käsittelevän neliosaisen määritysoppaan *Ptitsy SSSR* (1951–1954) kirjoittamiseen ja laati lintujen esiintymiskarttoja seitsenosaiseen neuvostoliittolais-itäsaksalaiseen teokseen *Atlas der Verbreitung der paläarktischen Vögel*.

Portenko nimesi japaninuunilinnun vuonna 1950.

## Lähteet
*History of the Department of Ornithology 

### Viitteet
Monster (Lady Gagan kappale)

"**Monster**" on Lady Gagan *[[The Fame Monster]]* -EP:n kolmas kappale. Se pääsi listoille viidessä maassa.

## Listasijoitukset

## Live-esiintymiset
Lady Gaga on esittänyt kappaleen *[[Oprah Show]]'ssa* ja The Monster Ball Tour -kiertueella.

## Lähteet
The Remix

**The Remix** on Lady Gagan ensimmäinen remix-albumi, joka sisältää remix-versioita *[[The Fame]]n* ja *[[The Fame Monster]]in* kappaleista.

## Kappaleet

## Arvostelut
* Allmusic: 
* Entertainment Weekly: B–
* Rolling Stone: 

## Listasijoitukset

## Julkaisuhistoria

## Lähteet
Woodcut Records

**Woodcut Records** on suomalainen itsenäinen levy-yhtiö, joka on perustettu vuonna 1995.

## Yhtyeet
* Chthonian
* Forgotten Horror
* Korgonthurus
* Lord of Pagathorn

### Entiset yhtyeet
* Alghazanth
* Atakhama
* Behexen
* Deathbound
* De Lirium's Order
* Enochian Crescent
* Funeris Nocturnum
* Horna
* Kyprian's Circle
* Musta Surma
* Noitapastori
* Obscurant
* Perdition Winds
* Ravendusk
* Sacrilegious Impalement
* Sethery
* Sotajumala
* Throes of Dawn
* Thyrane
* Torture Killer
* Trollheim's Grott
* True Black Dawn
* Unveiled
* Vorum
* Wings

## Lähteet

## Aiheesta muualla
* Woodcut Records
Speechless (Lady Gagan kappale)

**Speechless** on Lady Gagan *[[The Fame Monster]]* -EP:n neljäs kappale.
Kappale on balladi, joka kertoo Gagan suostuttelevan isäänsä menemään sydänleikkaukseen.

## Listasijoitukset

## Live-esiintymiset
Lady Gaga esitti kappaleen The Monster Ball Tourilla soittaen pianoa.

## Lähteet
Rügen (piirikunta)

**Rügen** on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunta kattoi Rügenin, Hiddenseen saaret, sekä useita pienempiä saaria. Lähimpiä alueita olivat Strelasundin toisella puolella sijaitsevat Nordvorpommernin piirikunta sekä Stralsundin piirikunnaton satamakaupunki. Piirikunnan pääkaupunki oli Bergen auf Rügen.

Piirikunta lakkautettiin vuonna 2011, ja sen alue kuuluu nykyiseen Vorpommern-Rügenin piirikuntaan.
## Lähteet

## Aiheesta muualla
* Piirikunnan viralliset kotisivut
Afrikanuunilintu

**Afrikanuunilintu** (*Seicercus ruficapilla*) on uunilintujen heimoon kuuluva kaakkoisafrikkalainen varpuslintu. Sen esiintymisalue ulottuu läntisestä Tansaniasta ja Kaakkois-Keniasta Mosambikiin, Malawiin, Sambiaan, Zimbabween, Lesothoon, Swazimaahan ja Etelä-Afrikkaan. Lajista tunnetaan seitsemän alalajia. Karl Jakob Sundevall kuvaili lajin holotyypin Durbanista vuonna 1850.

## Lähteet
Kameruninuunilintu

**Kameruninuunilintu** (*Seicercus herberti*) on uunilintujen heimoon kuuluva länsiafrikkalainen varpuslintu. Sen esiintymisalue kattaa Nigerian kaakkoisosan, läntisen Kamerunin, Biokon sekä Päiväntasaajan Guinean Mount Alenin alueen. Lajista tunnetaan kaksi alalajia. Boyd Alexander kuvaili lajin holotyypin Biokon Bakakista vuonna 1903.

## Lähteet
Kanariantiltaltti

**Kanariantiltaltti** (*Phylloscopus canariensis*) on uunilintujen heimoon kuuluva varpuslintu. Se on Kanariansaarten kotoperäinen laji. Nimialalaji *canariensis* elää läntisillä saarilla, ja alalaji *exsul* Lanzarotella. Waldemar Hartwig kuvaili lajin holotyypin Teneriffalta vuonna 1886.

## Lähteet
Outamo

**Outamo** on kylä Lohjan kaupungissa Karkalinniemessä. Kylässä on Outamon kartano, jonka päärakennuksen ja sitä ympäröivän tontin Helsingin kaupungin kasvatuslautakunta vuokrasi konsuli Max Henrik van der Palsilta koulukotia varten 20. huhtikuuta 1911. Myöhemmin Helsingin kaupunki osti tilan. Aluksi se oli tarkoitettu tytöille, myöhemmin pojille. Nyttemmin se on nimeltään Outamon lastenkoti. Erikseen siellä on syrjemmällä kaksi erityisosastoa lapsille jotka tarvitsevat intensiivisempää hoitoa.

Aiemmin Outamon rusthollin nimellä tunnettu kartano sijaitsee Outamonlahden kapeikon kohdalla. Lahden pää levenee, ja sen kärkeä kiertää Sammattiin johtava tie.

Kylän alueella on Myllylampi-niminen lampi. Outamossa on lisäksi Porsaslampi ja Varolanlahti. Jyrkillä kallioilla on suojeltuja perhosalueita. Alueella on myös hienoja pähkinälehtoja.

Outamon kyläyhdistys on Karstu–Karkali-seura, jonka toiminta-alueeseen kuuluvat myös Talpela, Kaijola, Karstu, Varola, Skraatila, Torhola, Karkali ja Suurniemi sekä osa Paloniemen kylästä. 

## Lähteet
Akebiakasvit

**Akebiakasvit** (Lardizabalaceae) on pieni leinikkikasveille sukua oleva kukkivien kasvien heimo, jossa on köynnösteleviä, puuvartisia kasveja ja jokunen pystyvartinen pensas. Eräitä pidetään koristekasveina.

## Tuntomerkit
Akebiakasvien lehdet ovat vuorottaisia, sormiliuskaisia tai -lehdykkäisiä. Lehdykkäruodit ovat usein tyvestään turvonneet. Kukat ovat tertuissa oksien haaroissa olevien suojuslehtien hangoissa. Kasvit ovat tavallisesti yksineuvoisia ja monesti yksikotisia. Verholehtiä on kolme tai kuusi, ja ne ovat usein terämäisiä. Kukkien terälehdet puuttuvat joskus. Kehälehtien ja heteiden välissä on kaksi mesiäislehtikiehkuraa. Heteitä on kuusi, ja emilehdet ovat erillisiä ja niitä on vähintään kolme. Hedelmä on tavallisesti monisiemeninen tuppilo.

## Levinneisyys
Heimon lajeja tavataan Itä-Aasiassa Himalajalta Kiinaan ja Japaniin ulottuvalla alueella sekä Chilessä Etelä-Amerikassa.

## Luokittelu
Akebiakasveihin kuuluu yhdeksän sukua, ja niissä on yhteensä 36 lajia. Alaheimoja on kaksi, ja niistä toiseen kuuluu vain yksi laji.
* **Lardizabaloideae**: Kahdeksan sukua, 35 lajia heimon koko levinneisyysalueella.
* **Sargentodoxoideae**: Ainoa laji *[[Sargentodoxa cuneata]]* kasvaa Chilessä. Se on rentovartinen, lehtensä karistava pensas. Se eroaa muista akebiakasveista emiöltään, jossa on runsaasti erillisiä emilehtiä, jotka kiinnittyvät kukkapohjukseen kierteisesti.

### Sukuja
* *[[akebiat|Akebia]]* – akebiat
* *[[narrinpensaat|Decaisnea]]* – narrinpensaat
* *[[mustekyynelliaani|Sinofranchetia]]* – mustekyynelliaanit, ainoa laji mustekyynelliaani (*S. chinensis*)
* *[[baronetinliaanit|Stauntonia]]* – baronetinliaanit 

## Akebiakasvit viljelykasveina
Ravinnoksi käytetään sukujen *Akebia*, *[[Lardizabala]]*, *Stauntonia* ja *Decaisnea* meheviä hedelmiä. *[[Lardizabala biternata]]* -lajista saadaan sitkeää kuitua. Koristekasveista tunnetuin on Suomessakin aivan etelässä suojaisella kasvupaikalla menestyvä rinneakebia eli kastanjaköynnös (*Akebia quinata*).

## Lähteet
* Kasvien maailma – Otavan iso kasvitietosanakirja. Osa 1. 1997.
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Heide

**Heide** on kaupunki Schleswig-Holsteinin osavaltiossa Pohjois-Saksassa. Se sijaitsee lähellä Pohjanmeren rannikkoa noin 30 kilometriä Husumista etelään ja 30 kilometriä Sankt Peter-Ordingista kaakkoon. Heide on Dithmarschenin piirikunnan pääkaupunki. Kaupungin pinta-ala on 31,97 neliökilometriä ja asukasluku 21&nbsp;529 vuoden 2016 lopussa.

## Galleria

Tiedosto:Heide Friedrichstraße.jpg|Friedrichstraße
Tiedosto:Heide St-Juergen-Kirche imgp1940 wp.jpg|St. Jürgenin kirkko
Tiedosto:Heide Wasserturm.jpg|Vesitorni


## Ystävyyskaupungit
*  Restormel, Iso-Britannia
*  Nowogard, Puola

## Lähteet

## Aiheesta muualla
* Kaupungin verkkosivusto
Teemu Selänne -palkinto

**Teemu Selänne -palkinto** on Jääkiekon U20 SM-sarjassa vuosittain jaettava palkinto. Palkinto annetaan liigan vuoden pelaajalle. Palkinto jaettiin ensimmäisen kerran vuonna 2011, jolloin sen sai Hämeenlinnan Pallokerhon Teemu Rautiainen. Jääkiekkoliitto julkisti 62 uutta pelaajapalkintoa marraskuussa 2010.

## Voittajat

## Lähteet
Waldemar Hartwig

**Waldemar Hartwig** (1851–1901) oli saksalainen lintutieteilijä.

Hartwig tutki Kanariansaarten linnustoa ja kuvaili sieltä uuden lintulajin, kanariantiltaltin (*Phylloscopus canariensis*), vuonna 1886 (Journal für Ornithologie 34). Myöhemmin 1800-luvun lopulla hän tutki Berliinin ja Brandenburgin jääkauden jälkeisten järvien raakkuäyriäisiä.

## Lähteet
Gansunuunilintu

**Gansunuunilintu** (*Abrornis kansuensis*) eli aiemmalta nimeltään **kansunuunilintu** on uunilintujen heimoon kuuluva aasialainen varpuslintu. Se on Kiinan kotoperäinen laji, joka elää maan keskiosissa Qinghaissa ja Gansussa. Wilhelm Meise kuvaili lajin holotyypin Gansun Lauhukoun lähistöltä vuonna 1933.

## Lähteet
Kongonuunilintu

**Kongonuunilintu** (*Seicercus laurae*) on uunilintujen heimoon kuuluva afrikkalainen varpuslintu. Sen elinympäristö käsittää Angolan länsiosan (nimialalaji *laurae*), Kaakkois-Zairen Shaban maakunnan, Sambian pohjois- ja luoteisosat ja Tansanian äärimmäisen lounaiskolkan Kitungulun (alalaji *eustacei*). Lajista tunnetaan kaksi alalajia. Wilfrid Rudyerd Boulton kuvaili lajin holotyypin Angolan Benguelan Mocovuorelta vuonna 1831.

## Lähteet
Karakoruminuunilintu

**Karakoruminuunilintu** (*Seicercus occipitalis*) on uunilintujen heimoon kuuluva keskiaasialainen varpuslintu. Sen esiintymisalue käsittää Uzbekistanin itäosan, Tadžikistanin länsiosan, Afganistanin pohjois- ja itäosat sekä Himalajan vuorijonoa seuraten Pakistanin luoteisosan, Kashmiriin ja Pohjois-Intiaan. Edward Blyth kuvaili lajin holotyypin talvehtimisseudulta Intian eteläosan Andhra Pradeshin Nelloresta vuonna 1845.

## Lähteet
Bergen auf Rügen

**Bergen auf Rügen** on kaupunki Rügenin saarella Mecklenburg-Etu-Pommerin osavaltiossa Koillis-Saksassa. Kaupungin pinta-ala on 41.77 neliökilometriä ja asukasluku 14 080 vuoden 2009 lopussa. Se sai kaupunkioikeudet vuonna 1613. Bergen auf Rügen on entinen Rügenin piirikunnan pääkaupunki, vuodesta 2011 lähtien se on kuulunut Vorpommern-Rügenin piirikuntaan.

## Ystävyyskaupungit
*  Oldenburg in Holstein, Saksa
*  Svedala, Ruotsi
*  Goleniów, Puola

## Lähteet

## Aiheesta muualla
* Kaupungin viralliset verkkosivut
Sean O’Donnell

**Sean O'Donnell** (s. 13. lokakuuta 1971 Ottawa, Ontario) on kanadalainen jääkiekkoilija, pelipaikaltaan puolustaja. O'Donnell pelasi NHL:ssä 17 kautta, kaudesta 1994–1995 kauteen 2012–2013 asti, ja voitti Stanley Cupin Anaheim Ducksissa vuonna 2007.

## Ammattilaisura
Buffalo Sabres varasi O'Donnellin numerolla 123 vuoden . Kolmen kauden jälkeen hän siirtyi Los Angeles Kingsiin, minkä seurauksena hän päätyi pelaamaan sen farmijoukkueeseen Phoenix Roadrunnersiin, joka pelasi silloin IHL:ssä. Ensimmäisellä kaudellaan siellä O'Donnell pelasi 15 ottelua, ja niissä hän sai kaksi syöttöpistettä. Siitä lähtien hänestä tuli vakituinen pelaaja joka ottelussa, ja hän pelasikin seuraavat viisi vuotta Kingsin riveissä.

23. kesäkuuta 2000 Kings vapautti O'Donnellin laajennusdraftiin, jossa Minnesota Wild varasi hänet kaudeksi 2000–2001. Siellä hänet nimettiin kapteeniksi kuukauden ajaksi. Myöhemmin kaudella hän kuitenkin siirtyi New Jersey Devilsiin vaihdossa Willie Mitchellin kanssa. Samalla kaudella hän pääsi pelaamaan finaalissa, mutta joukkue hävisi Colorado Avalanchelle niukasti otteluin 3–4.

O'Donnellista tuli vapaa pelaaja, ja hän liittyi Boston Bruinsiin, jossa hän oli seuraavat kolme kautta. Seuraavaksi hän siirtyi Phoenix Coyotesiin. Toista kertaa urallaan hän teki ensimmäisen kautensa aikana sopimuksen toisen seuran kanssa, kun Coyotes vaihtoi hänet Mighty Ducks of Anaheimin Joël Perraultiin. Seuraavalla kaudella O'Donnell voitti uransa ensimmäisen Stanley Cupin, kun Ducks voitti finaalissa Ottawa Senatorsin viidessä ottelussa.

Seuraavan kautensa O'Donnell edusti edelleen Anaheim Ducksissa. Kauden aikana hän pelasi 900:nnen NHL-ottelunsa 18. tammikuuta 2008.  hän siirtyi takaisin Los Angeles Kingsiin, jossa pelatessaan 14. maaliskuuta 2009 hän pelasi 1000:nnen ottelunsa NHL:ssä.

Kaudelle 2010–2011 O'Donnell teki vuoden sopimuksen Philadelphia Flyersin kanssa ja vastaavasti vuotta myöhemmin Chicago Blackhawksin kanssa. Hän ilmoitti pelaajauransa päättymisestä tammikuussa 2013, muutama päivä ennen työsulun lyhentämän kauden 2012–2013 alkua. O'Donnell pelasi 17 kautta kestäneellä NHL-urallaan yhteensä 1&nbsp;224 runkosarja- ja 106 pudotuspeliottelua. Hän teki runkosarjassa yhteensä 229 ja pudotuspeleissä 19 tehopistettä.

## Lähteet
Samtse

**Samtse** on yksi Bhutanin 20 piirikunnasta eli *dzongdey*. Se sijaitsee maan lounaiskolkassa.

Samtsen piirikunnan pinta-ala on 1&nbsp;497 neliökilometriä, ja sen pääkaupunki on Samtse. Piirikunnan asukasluku vuoden 2017 väestönlaskennan mukaan on 62&nbsp;590.

Samtse sijaitsee maan eteläisessä osassa 180–4200 metrin korkeudessa. Koska suurin osa piirikunnasta sijaitsee lähellä Intian rajaa, siellä on hyvät markkinat maataloustuotteille, ja siellä viljellään myyntiin mandariineja, kardemummaa, inkivääriä ja betelpähkinöitä. Kallioperässä on talkkia ja dolomiittia, ja piirikunnassa on pienimuotoista niitä hyödyntävää teollisuutta.

## Lähteet
Kaukasianuunilintu

**Kaukasianuunilintu** (*Seicercus nitidus*) on uunilintujen heimoon kuuluva varpuslintu. Sen esiintymisalue ulottuu Pohjois-Turkista ja Kaukasuksen pohjoisosista Georgian pohjoisosiin, Pohjois-Iraniin ja Luoteis-Afganistaniin. Laji luokiteltiin aiemmin idänuunilinnun alalajiksi *Phylloscopus trochiloides nitidus*. Edward Blyth kuvaili lajin holotyypin talvehtimisalueelta Intian Kalkuttasta vuonna 1843.

## Lähteet
Kiinanuunilintu

**Kiinanuunilintu** (*Phylloscopus armandii*) on kerttujen heimoon kuuluva aasialainen varpuslintu. Nimialalaji *armandii* elää Kiinan keski- ja koillisosissa, alalaji *perplexus* Kiinan keskiosista etelään ja Myanmarin koillisosassa. Alphonse Milne-Edwards kuvaili lajin holotyypin Pekingin länsi- ja luoteispuolen vuorilta vuonna 1865.

## Lähteet
Volkswagen Citi Golf

**Volkswagen Citi Golf** oli Volkswagenin Etelä-Afrikassa valmistama henkilöauto. Tuotannossa se oli vuodesta 1984 lähtien elokuuhun 2009 asti. Citi Golf, joka tunnettiin myös nimillä Citigolf tai Chico, perustui aiempaan Volkswagen Golf I -sukupolveen, jonka tuotanto Saksassa päättyi vuonna 1983. Volkswagen South Africa oli myös kokoonpannut Golfia vuosina 1978–1984. Tehdas päätyi jatkamaan vanhan mallin valmistusta Etelä-Afrikassa tarjotakseen valmistuskustannuksiltaan edullisempaa mallia paikallisille markkinoille. Golf I sai faceliftin ja nimettiin Citigolfiksi. Tuotannon päätyttyä 2009 tehtaassa alettiin valmistaa Volkswagen Polon IV-sukupolveen perustuvaa Polo Vivoa.

## Tekniset tiedot

## Lähteet

## Aiheesta muualla
Igor Novikov

**Igor Aleksandrovitš Novikov** (, ; 19. lokakuuta 1929 Drezna &ndash; 30. elokuuta 2007 Pietari) oli Neuvostoliittoa edustanut nykyaikainen viisiottelija ja olympiavoittaja. Hän toimi vuosina 1988&ndash;1992 lajin kansainvälisen liiton presidenttinä. Seuratasolla Dinamo Jerevania edustaneen Novikovin lempinimi oli “Armenialainen tiikeri”.

Novikov osallistui olympialaisiin ensimmäistä kertaa vuonna 1952, jolloin hän oli henkilökohtaisessa kilpailussa neljäs ja joukkuekilpailussa viides. Vuoden 1956 kisoissa Melbournessa hän sijoittui henkilökohtaisessa kilpailussa jälleen neljänneksi, mutta sai kultaa joukkuekilpailusta. Tätä ennen hän oli saanut ensimmäisen mitalinsa MM-kisoista oltuaan mukana maansa toiseksi sijoittuneessa joukkueessa vuoden 1955 kilpailuissa. Novikov lähti Rooman olympialaisiin 1960 henkilökohtaisen kilpailun selvänä ennakkosuosikkina, sillä hän oli voittanut maailmanmestaruuden sekä yksilö- että joukkuekilpailusta vuosina 1957&ndash;1959. Hän sijoittui kuitenkin vasta viidenneksi epäonnistuttuaan ratsastuksessa. Novikov voitti samoista kisoista hopeaa joukkuekilpailusta. Hän sai ainoan henkilökohtaisen olympiamitalinsa Tokion kisoista 1964, jolloin hän voitti hopeaa jääden 49 pisteen päähän kilpailun voittaneesta Ferenc Törökistä. Novikov oli samoissa kisoissa myös Neuvostoliiton kultaa voittaneessa joukkueessa. Hän voitti MM-kisoista kaiken kaikkiaan viisitoista mitalia, joista yhdeksän oli kultaisia, viisi hopeisia ja yksi pronssinen.
 
Novikov toimi uransa jälkeen valmentajana ja oli myös useissa urheiluun liittyvissä johtotehtävissä. Niistä ehkä tärkein oli nykyaikaisen viisiottelun kattojärjestö UIPM:n presidentin virka, jossa Novikov oli vuosina 1988&ndash;1992.

## Lähteet
Köyhäjoki

**Köyhäjoki** on noin 370 asukkaan kylä Kaustisen kunnassa Keski-Pohjanmaalla, noin 12 kilometriä Kaustisen kuntakeskuksesta itään. Köyhäjoella on ollut asutusta 1700-luvulta lähtien. Köyhäjoki on myös kylän läpi virtaava joki, jota asutus myötäilee.

Köyhäjoella toimii ala-aste sekä Mäntymaja, jota kyläläiset käyttävät juhlanvietto- ja harrastuspaikkanaan.
Köyhäjoella suurimpana työllistäjänä on maatalous eri muodoissaan. 

## Lähteet

## Aiheesta muualla
* Köyhäjoen kyläyhdistys
Sonia Iovan

**Sonia Iovan-Inovan** (29. syyskuuta 1935 Cluj-Napoca – 6. syyskuuta 2024) oli romanialainen telinevoimistelija ja olympiamitalisti. Hän voitti olympiapronssia joukkuekilpailusta vuosina 1956 ja 1960, jonka lisäksi hän sai MM-kisoista yhden ja EM-kilpailuista viisi mitalia.

## Lähteet
Kivikkouunilintu

**Kivikkouunilintu** (*Phylloscopus griseolus*) on uunilintujen heimoon kuuluva keskiaasialainen varpuslintu. Sen esiintymisalue ulottuu Kazakstanin kaakkoisosasta itään Tienšanille, Altaille ja Kiinan luoteis- ja keskiosiin sekä etelään Tadžikistaniin, Koillis-Afganistaniin, Himalajalla Pakistanista Kashmiriin ja Luoteis-Intiaan. Edward Blyth kuvaili lajin holotyypin talvehtimisseudulta  Kalkuttan läheltä Hooghlyjoelta vuonna 1847.

## Lähteet
Blood Bank

**Blood Bank** on yhdysvaltalaisen indielaulaja-lauluntekijä Bon Iverin (oik. Justin Vernon) 2009 vuonna julkaistu EP-levy.

## Kappaleet
#
#
#
#

### Tenth anniversary reissue
#
#
#
#

## Arviot
* Allmusic: 
* Pitchfork Media: 7.9/10

## Lähteet
Willa

**Willa** on kauppakeskus Hyvinkään keskustassa. Kauppakeskuksessa on yli sata liikettä, mikä tekee Willasta yhden Suomen suurimmista kauppakeskuksista. Kauppakeskuksen yhteydessä on kaksi hypermarkettia, K-Citymarket ja Prisma. Willassa toimii myös kaksi apteekkia ja kaksi Alkoa.

## Historiaa
Hyvinkään keskustan kauppakeskuksesta oli kiistelty pitkään, mutta rakennustyöt aloitettiin 2010. Kauppakeskuksen alta purettiin muun muassa Hyvinkään vanha kaupungintalo sekä Valtion virastotalo, sekä Willa yhdistettiin Hyvinkään Anttilan tavaratalon rakennukseen. 

Willaan muutti Hyvinkään K-Citymarket, Lindex ja Seppälä jotka sijaitsi Hyvinkääsalin yhteydessä, nykyään niiden paikalla toimii Hyvinkään Tokmanni.

Willan ensimmäinen osa avattiin 29. maaliskuuta 2012 ja toinen osa lokakuussa 2012.

Kauppakeskuksen nimestä järjestettiin nimikilpailu, jonka ylivoimainen voittaja 2&nbsp;405 äänellä oli Raptori, joka viittaa mm. hyvinkääläiseen rapyhtye Raptoriin. Asiantuntijaraati valitsi kuitenkin kauppakeskuksen nimeksi 665 ääntä saaneen Willan, joka tuli kilpailussa toiseksi. Nimi Willa viittaa Hyvinkään vanhaan villatehtaaseen.

## Kulkuyhteydet
Kauppakeskus Willa sijaitsee Hyvinkään ydinkeskustassa, kirjaston ja Kirjastoaukion kupeessa. Kauppakeskukseen on muutaman minuutin kävelymatka Hyvinkään juna- ja bussiasemalta. Willan pysäköintihalliin pääsee autolla Torikadun puolelta. Willan ympärillä on useita bussipysäkkejä, joissa pysähtyvät paikallisliikenteen bussit.

## Lähteet
Loren Eiseley

**Loren Corey Eiseley** (3. syyskuuta 1907 Lincoln, Nebraska – 9. heinäkuuta 1977 Philadelphia, Pennsylvania) oli yhdysvaltalainen antropologi, toimittaja, filosofi ja luontokirjailija.

Eiseley opiskeli Nebraskan yliopistossa englantia sekä geologiaa ja antropologiaa. Hän väitteli filosofian tohtoriksi Pennsylvanian yliopistossa 1937, väitöksen nimi oli *Three Indices of Quaternary Time and Their Bearing Upon Pre-History: a Critique*. Samana vuonna hän ryhtyi opettamaan Kansasin yliopistossa. Toisen maailmansodan aikana Eiseley opetti Kansasissa anatomiaa reserviläisille. 1944 hänet nimitettiin sosiologian ja antropologian osaston johtoon Ohion Oberlin Collegeen. 1947 hän palasi Pennsylvanian yliopistoon antropologian osaston johtoon. 1949 hänet valittiin American Institute of Human Paleontology -järjestön johtoon. Vuosina 1959–1961 Eiseley toimi Pennsylvanian yliopiston johtotehtävissä, ja 1961 yliopisto perusti erityisen johtajan viran häntä varten.

Eiseley oli kuollessaan antropologian ja tieteenhistorian Benjamin Franklin -professori sekä Pennsylvanian yliopiston museon Varhaisihmisosaston kuraattori. Kahdenkymmenen vuoden aikana hänelle oli myönnetty kaikkiaan 36 kunnianosoitusta, ja hän oli yliopiston kunnioitetuin jäsen Benjamin Franklinin jälkeen.

Eiseley oli erittäin tuottelias kirjoittaja. Tieteellisten artikkelien ja teosten lisäksi hän kirjoitti runoja ja kaunokirjallisuutta sekä filosofisia tekstejä.
## Pääteokset
* *Charles Darwin* (1956) W.H. Freeman
* *The Immense Journey* (1957) Vintage Books, Random House
* *Darwin's Century* (1958) Doubleday
* *The Firmament of Time* (1960) Atheneum
* *The Man Who Saw Through Time* (1973) Scribner
* *The Mind as Nature* (1962) Harper and Row
* *Man, Time, and Prophecy* (1966) Harcourt, Brace & World
* *The Unexpected Universe* (1969) Harcourt, Brace and World
* *The Invisible Pyramid: A Naturalist Analyses the Rocket Century* (1971) Devin-Adair Pub.
* *The Night Country: Reflections of a Bone-Hunting Man* (1971) Scribner
* *Another Kind of Autumn* (1977) Scribner
* *The Star Thrower* (1978) Times Books, Random House
* *Darwin and the Mysterious Mr. X: New Light on the Evolutionists* (1979) E.P. Dutton
* *The Lost Notebooks of Loren Eiseley*, Kenneth Heuer (toim.) (1987) Little Brown & Co.
* *How Flowers Changed the World*, kuvitus Gerald Ackerman (1996) Random House.
Outi Hannula

**Outi Hannula** (s. 1968) on suomalainen järjestötyöntekijä. Hän toimi Seta ry:n puheenjohtajana vuosina 2009–2012. 

Outi Hannula työskentelee Fingon ohjelmajohtajana. Aiemmin hän on työskennellyt Kepassa kampanjakoordinaattorina (2004–) ja Vihreissä kansainvälisten asioiden sihteerinä (1997–). Hannula on koulutukseltaan yhteiskuntatieteiden maisteri.

Hannula on toiminut Euroopan Vihreiden taloudenhoitajana vuosina 2001–2005. Hän on ollut Suomen ylioppilaskuntien liiton hallituksen jäsen vuonna 1996 ja European Students' Unionin hallituksen jäsen vuonna 1997.

Hannula solmi rekisteröidyn parisuhteen silloisen naisystävänsä kanssa pari viikkoa sen laillistumisen jälkeen vuonna 2002. Hänellä on kaksi lasta.

## Lähteet

## Aiheesta muualla
* Outi Hannulan blogi Iltalehden sivuilla (2010–2011)
Sikarutto

**Sikarutto** voi viitata kahteen sikojen sairauteen:
*Afrikkalainen sikarutto (ASF)
*Klassinen sikarutto (CSF)
Liperin vaakuna

**Liperin vaakuna** on Liperin kunnan tunnus. Vaakunan aihe viittaa Liperin asemaan vanhana pohjoiskarjalaisena emäpitäjänä sekä sen pyhiin karsikkopuihin, joita vanhan karjalaisen perinteen mukaan omistettiin vainajien muistolle.

Vaakunan selitys on ”hopeakentässä punainen toistoristi.” Vaakunan on suunnitellut Ahti Hammar, ja Liperin kunnanvaltuusto hyväksyi sen kokouksessaan 5. huhtikuuta 1956. Sisäasiainministeriö vahvisti vaakunan käyttöön 17. heinäkuuta samana vuonna.

## Lähteet
* 
*
Lexus CT

**Lexus CT 200h** on Toyotan luksusautomerkin Lexuksen valmistama hybridiauto ja pienin Lexuksen tuotantoon tulleista autoista koskaan. Sen hybriditekniikka on tuttu Toyota Priuksesta ja Auris HSD:stä.

Auto esiteltiin Geneven autonäyttelyssä maaliskuussa 2010. Suomeen se tuli markkinoille maaliskuussa 2011.

Vuoden 2011 Euro NCAP -kolaritestistä Lexus CT 200h sai tulokseksi täydet viisi tähteä.

## Perustietoa

#### Ominaisuudet

#### Moottori
CT:n voimanlähteenä toimii 1.8 –litraisen bensiinimoottorin ja sähkömoottorin yhdistelmä.

##### Bensiinimoottorin tekniset tiedot
: • Kuutiotilavuus = 1798 cc
: • Sylinteriluku / venttiilit = L4 / 16
: • Venttiilikoneisto = VVT-i
: • Suurin teho = 73 kW
: • Suurin vääntö = 142 Nm

##### Sähkömoottorin tekniset tiedot
: • Suurin teho = 60 kW
: • Suurin vääntö = 207 Nm

#### Renkaat
Autoon on asennettu 17 tuuman vanteet ja energiaa säästävät renkaat.

## Ajotilat
Autolla on neljä ajotilaa: EV, Eco, Normal ja Sport.

; EV : Auto kulkee pelkällä sähkömoottorilla jopa 45km/h vauhtia päästöttä, kuluttamatta polttoainetta ja lähes äänettömästi. Mittariston valaistus sininen.

; Eco : Sähkömoottori tukee bensiinimoottoria ympäristöystävällisesti. Mittariston valaistus sininen. 

;Normal : Tavallinen hybridiajo. Sähkömoottori tukee bensiinimoottoria. Mittariston valaistus sininen.   

;Sport : Kaasutin virittyy suorempaan kiihdytykseen lisäten akkutehon 500 voltista 650 volttiin. Myös ohjaustehostin, ajovakaus ja voimansiirron hallinta säätyy virittyy energisempää ajoa varten. Samalla ekomittari muuttuu kierroslukumittariksi ja mittariston valaistus sinisestä urheilullisen punaiseksi.

## Lähteet

## Aiheesta muualla

* www.lexus.fi 
* www.darkersideofgreen.com 
* www.automerkit.fi 
* www.autotalli.com
* www.ksml.fi
ZTE Blade

**ZTE Blade** on kiinalaisen ZTE:n valmistama matkapuhelin. Se tuli myyntiin syyskuussa 2010 Isossa-Britanniassa, jossa matkapuhelinoperaattori Orange myi sitä nimellä San Francisco. Suomessa puhelinoperaattori Elisa toi ZTE Bladen myyntiin marraskuussa 2010. Puhelimen näyttö on kapasitiivinen monikosketusta tukeva 3,5″:n kosketusnäyttö. Puhelin pyrki valtaamaan markkinoita ennen kaikkea hinnallaan, sillä se oli selvästi halvempi kuin sen vastaavilla ominaisuuksilla varustetut kilpailijansa. Suomessa Blade maksoi myyntiin tullessaan alle 190 euroa.

Puhelimesta liikkui maailmalla monia versioita, joissa on vaihtelua mm. näytön, keskusmuistin (RAM) määrän sekä kameran osalta. Elisan Suomessa myymässä mallissa oli TFT-näyttö, 512&nbsp;Mt RAM-muistia ja 5 megapikselin kamera. Puhelimeen on saatavilla Android 2.2 -päivitys. Sonera-leiriin kuuluva Tele.fi myi ZTE Bladea 3,2 megapikselin kameralla, mutta nykyään myös Tele.fi myy ZTE Blade 2.2:ta, jonka yhtiö on nimennyt ZTE Blade II:ksi.

ZTE Blade II:ssa on 1&nbsp;GHz Qualcomm MSM7227A -suoritin (ARM v7 -käskykanta).

ZTE Blade III:ssa on neljän tuuman näyttö, Android 4.0 -käyttöjärjestelmä, 1 GHz suoritin, 5 megapikselin kamera, GPS, 3G, BT ja WLAN -yhteydet, 512 Mt RAM ja 4 Gt ROM (vapaana 2 Gt). Muistikorttipaikka, MicroSD tuki 32 Gt korteille asti.

## Lähteet

## Aiheesta muualla
* Lyhyt arvostelu ZTE Bladesta 
* ZTE Blade testissä – Puhelinvertailu.com
*Verkkokauppa
Samuel Kunz

**Samuel Kunz** (k. marraskuu 2010) oli vartijana Bełżecin kuolemanleirillä Puolassa vuosina 1942–1943. Hän ei kiellä olleensa siellä, mutta on sanonut, ettei osallistunut hirmutekoihin.

Kunz oli etsityimpiä natsirikollisia. Häntä vastaan nostetun oikeudenkäynnin oli tarkoitus alkaa helmikuussa 2011, mutta hän ehti kuolla.

## Lähteet
Strelasund

**Strelasund** on Itämereen kuuluva salmi, joka erottaa Rügenin saaren muusta Saksasta. Salmi kulkee luoteesta kaakkoon ja rajoittuu pohjoispäässä Kubitzerin lahteen ja eteläpäässä Greifswaldin lahteen. Salmi on pituudeltaan noin 25 kilometriä ja leveimmillään kolme kilometriä. Salmessa ei ole saaria lukuun ottamatta Dänholmia, jonka kautta myös salmen ylittävä silta Rügendamm kulkee.

Stralsundin kaupunki on suurin salmen varrella sijaitseva asututuskeskus, ja siellä asui vuonna 2008 yhteensä 57&nbsp;866 asukasta.
Verohevosvoima

**Verohevosvoima** oli vanha autojen verotusjärjestelmä, jossa verotusarvo laskettiin kaavalla moottorin tilavuudesta. Järjestelmä oli käytössä muun muassa Isossa-Britanniassa, Belgiassa, Saksassa, Ranskassa, Italiassa sekä joissakin Yhdysvaltojen osavaltioissa.

Järjestelmä oli käytössä 1900-luvun alussa, jolloin tehot sekä verohevosvoimat olivat suurin piirtein samat. Moottorien kehittyessä verohevosvoimajärjestelmä muuttui huonoksi tavaksi laskea verotusarvoa, koska autojen todelliset tehot olivat paljon suuremmat kuin verohevosvoiman kaavalla lasketut.

Joskus auton varhaisvuosina, esimerkiksi 1920-luvulla, teho saatettiin ilmoittaa kahtena lukuna. Tällöin ensimmäinen luku tarkoittaa verohevosvoimia ja jälkimmäinen todellista tehoa. Verohevosvoima ei tarkoita moottorin todellista tehoa, vaan se yleensä perustuu moottorin iskutilavuuteen. Joidenkin saksalaisten autojen kohdalla ilmoitettiin jopa kolme teholukua: verohevosvoimat, todellinen teho ja teho ahdin kytkettynä.

Esimerkiksi Citroën 2CV -auton mallinimi 2CV (ransk. *2 chevaux*, ’kaksi hevosvoimaa’) ei viittaa moottorin tehoon, vaan moottoritilavuuden mukaan määräytyneisiin verohevosvoimiin. Moottorin oikea teho oli jo ensimmäisissä malleissa noin yhdeksän hevosvoimaa.

## Lähteet
Ilex

**Ilex** tarkoittaa muun muassa seuraavia:

*HMS Ilex, Britannian Kuninkaallisen laivaston I-luokan hävittäjä
*Orjanlaakerit (*Ilex*), kasvisuku
*Rautatammi (*Quercus ilex*), eteläeurooppalainen tammilaji
Berberijuutalaiset

**Berberijuutalaiset** ovat juutalaisberberiä puhuvia juutalaisia, joiden perinteiset asuinalueet sijaitsivat Marokon ja Algerian Atlasvuorten alueella. Monet heistä muuttivat Israeliin 1950- ja 1960-lukujen aikana. Vuoden 1992 arvion mukaan juutalaisberberillä oli 2&nbsp;000 puhujaa, joista kaikki asuivat Israelissa.

Berberijuutalaisten esi-isät tulivat alueelle ehkä Rooman valtakuntaa vastaan vuosina 115–117 käydyn epäonnistuneen juutalaiskapinan jälkeen. Osa alueen berbereistä kääntyi heidän vaikutuksestaan juutalaisuuteen. Sittemmin suurin osa berbereistä kääntyi arabivalloituksen johdosta islamiin, mutta pieniä juutalaisyhteisöjä säilyi eristyneillä alueilla. Vuonna 1936 kolme neljäsosaa Marokon 161&nbsp;000 juutalaisesta oli kaksikielisiä arabian ja berberin puhujia. Noin 25&nbsp;000 henkilöä osasi vain berberikieliä.

## Lähteet
Kasvisto

**Kasvisto** eli **floora** on käsite, joka tarkoittaa jonkin tietyn alueen kasveista koostuvaa elämää, kasvilajistoa.

Termi floora periytyy roomalaisen mytologian kukkien ja kevään jumalattaren nimestä Flora.

Flooraa vastaava nimitys eläimille on eläimistö eli fauna.

## Katso myös
* kasvio eli herbaario – kasvikokoelma
* kasvio, myös *kasvisto* – tietyn alueen kasviston esittelevä teos
James Basevi

**James Basevi** (1890 Plymouth, Iso-Britannia &ndash; 27. maaliskuuta 1962 Bellflower, Kalifornia, Yhdysvallat) oli brittiläinen elokuvalavastaja. Basevi aloitti lavastajana Metro-Goldwyn-Mayerilla vuonna 1924. Äänielokuvan tulon aikoihin hän siirtyi johtamaan MGM:n erikoistehosteosastoa. Takaisin lavastajaksi hän palasi 1930-luvun lopulla. Basevi sai parhaan lavastuksen Oscar-palkinnon elokuvasta *[[Bernadetten laulu]]* (1943). Ehdokkaana hän oli myös neljästä muusta elokuvasta.

## Lähteet

## Aiheesta muualla
* 
*
The Singles Collection (Creedence Clearwater Revivalin albumi)

__NOTOC__
**The Singles Collection** on yhdysvaltalaisen Creedence Clearwater Revivalin marraskuussa 2009 ilmestynyt kokoelma-albumi, joka sisältää singlejen a- ja b-puolilla ilmestyneitä kappaleita. Suurin osa kappaleista on levyllä sellaisina kuin ne alun perin singlelevyillä julkaistiin, eli monofonisessa äänenlaadussa ja mahdollisesti lyhennettyinä. Mukana on myös DVD, joka sisältää viisi promovideota; ”Sweet Hitch-Hiker”, ”I Heard It Through the Grapevine”, ”Bootleg”, ”I Put a Spell on You” ja ”Lookin' Out My Back Door”. 

## Kappaleet
Kaikki kappaleet säveltänyt John Fogerty, ellei toisin mainittu.

### CD 1
#
#
#
#
#
#  
# 
#
# 
# 
# 
# 
# 
# 
# 
#

### CD 2
#
#
#
#
#
# 
# 
# 
# 
#  
#
# 
# 
#

### DVD
#I Heard It Through the Grapevine
#Bootleg
#I Put a Spell on You
#Lookin' Out My Back Door

## Lähteet
*Albumin tiedot Allmusic-sivustolla
Blake Riley

**Blake Riley** (s. 28. tammikuuta 1986 Dallas, Texas) on entinen yhdysvaltalainen pornotähti, joka esiintyi homo- ja biseksuaalisissa pornoelokuvissa ja -lehdissä. 

Chi Chi LaRue ja Randy Blue "löysivät" Rileyn tämän ollessa kodittomana Dallasissa. Riley solmi näiden kanssa kaksoissopimuksen ja sai vuonna 2008 parhaan tulokkaan GayVN Awardin sekä kolme Grabby-palkintoa. Vuonna 2008 hän harrasti *[[Shifting Gears: A Bisexual Transmission]]* -elokuvassa ensimmäistä kertaa seksiä naisten kanssa (Shy Loven ja Brittany Amberin). Hän myönsi tunteneensa olonsa täysin miellyttäväksi tämän aikana, vaikka oli aiemmin luokitellut itsensä homoseksuaaliksi. Riley lopetti uransa aikuisviihteen parissa virallisesti elokuussa 2009.

## Lähteet

## Aiheesta muualla
* ChicagoPride.com: Blake Rileyn haastattelu
Death Monsters

**Death Monsters** on puolalaisten death metal -yhtyeiden Stillbornin ja Azarathin split-albumi, joka on julkaistu vuonna 2004.

## Kappaleet
**Stillborn**
#
#
#

**Azarath**
#
#
#
#

## Aiheesta muualla
* 
*
Vammalan vaakuna

**Vammalan vaakuna** oli Vammalan kaupungin tunnus. Vaakunan aihe viittaa kaupungin nimen alkukirjaimeen ja Vammaskosken ylittävään siltaan, joka loi edellytykset asutuksen syntymiselle sen ympärille.

Vaakunan on suunnitellut Gustaf von Numers, ja sen selitys on ”sinisessä kentässä kultainen kaateinen polviorsi, sen lappeiden välissä hirsittäinen, kaksikaarinen hopeasilta.” Vammalan kauppalanvaltuusto hyväksyi vaakunan 9. maaliskuuta 1950, ja sisäasiainministeriö vahvisti sen käyttöön 25. toukokuuta samana vuonna.

Vaakuna muuttui epäviralliseksi kotiseutuvaakunaksi sen jälkeen kun Vammala muodosti uuden Sastamalan kaupungin yhdessä Mouhijärven ja Äetsän kanssa 2009.

## Lähteet
* 
*
Gianluca Rocchi

**Gianluca Rocchi** (s. 25. elokuuta 1973 Firenze, Italia) on italialainen jalkapalloerotuomari. Hän toiminut kansainvälisenä erotuomarina vuodesta 2008 lähtien.

Rocchi tuomitsi vuodet 2003–2010 maan korkeimman sarjatason Serie A:n sekä toiseksi korkeimman Serie B:n otteluita, kunnes hän pääsi lopulta vuonna 2010 pysyvästi tuomitsemaan pääsarjaa.

## Aiheesta muualla
* Rocchin esittely Transfermarkt -sivustolla
Juno Irwin

**Juno Rosalys Stover-Irwin** (22. marraskuuta 1928 Los Angeles, Kalifornia – 2. heinäkuuta 2011) oli yhdysvaltalainen uimahyppääjä, joka sai naisten 10 metrin kerroshyppyjen pronssia vuoden 1952 kesäolympialaisissa Helsingissä (pisteet: 70,49) ja hopeaa Melbournessa 1956 (pisteet: 81,64). Pronssimitalin saadessaan hän oli odottanut toista lastaan kolme ja puoli kuukautta. Vuoden 1948 kesäolympialaisissa – ollessaan vielä Juno Stover – hän oli sijoittunut naisten kerroshypyissä viidenneksi, ja vuonna 1960 hän saavutti neljännen sijan. Kilpauran jälkeen hänestä tuli valmentaja.

Irwin opiskeli Hoover High Schoolissa ja Glendale Community Collegessa. Hän voitti kaksi AAU-mestaruutta ja sai kaksi hopeamitalia Pan-Amerikan kisoissa (1955, 1959). Hänet otettiin vuonna 1980 International Swimming Hall of Fameen.

## Lähteet
Laurent Duhamel

**Laurent Duhamel** (s. 10. lokakuuta 1968 Rouen, Ranska) on ranskalainen jalkapalloerotuomari. Hän on toiminut kansainvälisenä erotuomarina vuodesta 1999 lähtien.

Kotimaassaan Duhamel on tuominnut vuodesta 1993 lähtien maan eri sarjatasoilla. Korkeimmalla sarjatasolla Ligue 1:ssä hän tuomitsi ensimmäisen kerran vuonna 1996. Hänet on tällä hetkellä hyllytetty tuomaritoiminnasta kotimaassaan, mutta on vapaa tuomitsemaan kansainvälisiä otteluita.

## Lähteet

## Aiheesta muualla
* Duhamelin esittely World Football -sivustolla
Günther Haase

**Günther Haase** (s. 11. kesäkuuta 1925 Hampuri) on saksalainen kilpauransa päättänyt uimahyppääjä.

Haase saavutti miesten kerroshypyissä olympiapronssia Helsingissä 1952 pisteillä 141,31 ja Euroopan mestaruuden Wienissä 1950. Hän avioitui toisen uimahyppääjän, moninkertaisen Saksan-mestari Paula Tatarekin kanssa.

## Lähteet

## Aiheesta muualla

*
Alan Greene

**Alan "Al" Greene** (29. elokuuta 1911 Denver, Colorado – 12. maaliskuuta 2001 Mount Prospect, Illinois) oli yhdysvaltalainen uimahyppääjä. Hän sai pronssimitalin miesten kolmen metrin ponnahduslaudassa vuoden 1936 kesäolympialaisissa Berliinissä pistemäärällä 146,29.

## Lähteet
Samo Hubad

**Samo Hubad** (17. heinäkuuta 1917 Ljubljana, Itävalta-Unkari – 31. elokuuta 2016 Skaručna) oli slovenialainen kapellimestari.

Hubad opiskeli sävellystä ja orkesterinjohtoa muiden muassa Slavko Ostercin, Danilo Švaran ja Václav Talichin johdolla. Hän kuului nuorena Big Band Radio Ljubljanaan. Urallaan kapellimestarina hän johti 1940–1960-luvuilla Ljubljanan oopperaa, Zagrebin oopperaa, Zagrebin filharmonista orkesteria ja Slovenian filharmonista orkesteria. Maailmanlaajuisesti hän on johtanut yli kuuttakymmentä orkesteria. Hän on johtanut useasti *[[Maggio Musicale Fiorentino]]* -juhlilla ja toiminut kansainvälisissä oopperataloissa.

Hubad on palkittu muun muassa kahdella Prešeren-palkinnolla. Hänen isänsä oli Matej Hubad, joka toimi säveltäjänä, kapellimestarina ja opettajana.

## Aiheesta muualla
* Allmusic.com: Samo Hubad
Anne Halkivaha

**Anne Johanna Halkivaha** (s. 9. helmikuuta 1986 Oripää) on suomalainen kävelijä. Hän edustaa Turun Weikkoja ja häntä valmentaa Reima Salonen. Aikaisemmin hän on edustanut Oripään Vesaa ja valmentajana oli hänen isänsä Erkki Halkivaha.

Halkivaha saavutti alle 23-vuotiaiden Pohjoismaiden-mestaruuskilpailuissa pronssia 10&nbsp;000 metrin kävelyssä 2006 sekä hopeaa 10 kilometrin kävelyssä 2007 ja 2008. Aikuisten PM-kilpailuissa hän sai hopeaa 10&nbsp;000 metrin kävelyssä 2009 ja 2010. Lontoon vuoden 2012 olympialaisten 20 kilometrin kävelyssä hänen sijoituksensa oli 54:s. Huhtikuussa 2013 Halkivaha voitti 20 kilometrin kävelyssä avoimen Saksan mestaruuden. Moskovan MM-kilpailuissa 2013 hän sijoittui 47:nneksi.

Halkivaha voitti 10 kilometrin kävelyn Suomen-mestaruuden Kajaanissa 2010 ja Vaasassa 2013. SM-hopeaa hän sai samalla matkalla 2009, 2011, 2012 ja 2014 sekä pronssia 2006. 20 kilometrin kävelyn Suomen-mestaruuden hän voitti 2009, 2010, 2011, 2013 ja 2014 sekä 3&nbsp;×&nbsp;3&nbsp;000&nbsp;metrin kävelyviestin SM-kultaa 2008, 2009 ja 2010. Sisäratojen Suomen-mestaruuden hän voitti 3&nbsp;000 metrin kävelyssä 2011, 2012, 2013 ja 2014. Lisäksi hän on sijoittunut kolmanneksi 2008, 2009 ja 2010. 
 
## Henkilökohtaiset ennätykset
### Ulkoradat

### Sisäradat

## Lähteet
Gabonin lippu

**Gabonin lippu** on Gabonin tasavallan kansallistunnus vaakunan ja kansallislaulun ohella. Nykyinen lippu otettiin käyttöön 9. elokuuta 1960. Se on kolmivärinen lippu, jossa vihreä väri kuvaa metsää, kultainen kuvaa päiväntasaajaa ja sininen kuvaa merta. Gabon kuuluu niihin Ranskan vallasta itsenäistyneisiin Afrikan maihin, jotka vaalivat hyviä suhteita entiseen emämaahan ja suhtautuvat nihkeästi panafrikkalaisuuteen. Tämän takia lippu on antipanafrikkalainen lippu.

## Lähteet
Kolombangaranuunilintu

**Kolombangaranuunilintu** (*Seicercus amoenus*) on uunilintujen heimoon kuuluva varpuslintu. Se on Salomonsaarten kotoperäinen laji, ja elää ainoastaan läntisellä Kolombangaran saarella. Ernst Hartert kuvaili lajin holotyypin Kolombangarasta vuonna 1929.

## Lähteet
Perheen musta lammas

**Perheen musta lammas** on Jorma Nortimon ohjaama suomalainen elokuva vuodelta 1941. Elokuva perustuu Melita Tångin romaaniin *Mörk punkt* (1934).

## Tuotanto
Tångin romaanin henkilönimet suomennettiin käsikirjoitukseen, ja tapahtumat siirrettiin elokuvan tekoaikaan. Toivo Kärki teki tähän elokuvaan ensimmäiset elokuvatyönsä. Hän sovitti Olavi Karun sävellykset.

## Juoni
Elokuvan päähenkilö on rakkaudessa pettynyt nuori tyttö, joka muuttaa pois naimattomien tätiensä luota. Välillä pojaksi heittäytyvä tyttö joutuu moniin seikkailuihin. 

## Arviot
Aikalaisarvioissa elokuvaan suhtauduttiin ymmärtävästi. Paula Talaskivi (*[[Ilta-Sanomat]]*) kylläkin ensin kritisoi pohjana käytettyä teosta, mutta itse elokuva on tehty ”nähtävästi niin hyvin kuin mahdollista” ja ”Nortimo on ohjannut jutun kevyesti, juoheasti ja hyväntuuliseen sävyyn”. Samalla linjalla olivat muutkin arviot pääosin. Näyttelijätyö sai kiitosta.

Myöhemmässä arviossa *Perheen musta lammas* saa Arto Pajukalliolta luonnehdinnan kevyt romanttinen komedia, joka tyydytti sotavuosien viihdepulaa potevan yleisön tarpeita. Eräs kriitikko pitää elokuvaa jäyhänä ja keinotekoisenakin. Toinen sanoo sitä rytmittömäksi ja juonta epätasaiseksi, epäuskottavaksi ja kömpelöksi. Myöskään siinä ei ole sitä elokuvallista voimaa, joka Nortimolla oli hallussaan 1930-luvun melodraamoissana.

## Näyttelijät

## Lähteet
Kultauunilintu

**Kultauunilintu** (*Seicercus ricketti*) on uunilintujen heimoon kuuluva aasialainen varpuslintu. Sen esiintymisalue käsittää Kiinan keski-, itä- ja eteläosat ja Laosin sekä Vietnamin pohjoisosan. Henry Horrocks Slater kuvaili lajin holotyypin Kaakkois-Kiinan Fujianin luoteisosan Kuan-t’unista vuonna 1897.

## Lähteet
Kukkauunilintu

**Kukkauunilintu** (*Abrornis maculipennis*) on uunilintujen heimoon kuuluva aasialainen varpuslintu. Sen elinympäristö ulottuu Kashmirista itään Himalajan vuorijonoa seuraten eteläiseen Kiinaan, Myanmariin, Luoteis-Thaimaahan, Laosiin ja Vietnamiin. Lajista tunnetaan kaksi alalajia. Edward Blyth kuvaili lajin holotyypin Nepalista vuonna 1867.

## Lähteet
Tuskegee-tutkimus

**Tuskegeen kuppakokeet** olivat Tuskegeen kaupungissa Alabamassa vuosina 1932–1972 tehtyjä lääketieteellisiä ihmiskokeita, joita johti Yhdysvaltain terveysministeriön alainen Public Health Service (PHS). Kokeiden tarkoituksena oli tutkia hoitamattoman kupan luonnollista etenemistä. Kokeen menettelyjä pidetään tämän hetken lääketieteen eettisten normeja rikkovina.

Vuonna 1932 tutkijat värväsivät koehenkilöiksi 399 köyhää afroamerikkalaista miespuolista maatyöläistä, jotka sairastivat kuppaa. Palkkioksi osallistumisesta miehille tarjottiin ilmaisia aterioita, ja heidän hautajaiskulunsa luvattiin korvata eräänlaisella vakuutuksella. Myös testeihin kuuluvat terveystarkastukset olivat maksuttomia. Potilaille ei kerrottu, että he sairastavat kuppaa, eikä heille annettu siihen hoitoa. Kokeen kontrolliryhmään kuului 201 afroamerikkalaista miestä, jotka eivät sairastaneet kuppaa.

Tuskegee-tutkimuksen epäeettisimpänä piirteenä pidetään sitä, että koehenkilöille ei järjestetty lääketieteen kehityksen mahdollistamaa penisilliini-hoitoa kupan oireiden lievittämiseen, vaan tutkimusta jatkettiin aivan kuin penisilliiniä ei olisi ollut olemassa. Lisäksi heitä estettiin osallistumasta muihin hoito-ohjelmiin, joissa kuppapotilaille tarjottiin hoitoa. Vuonna 1972 tapaus tuli sanomalehdistön kautta julkiseen tietoon, ja yleinen mielipide vaati tutkimuksen lopettamista. Siihen mennessä monet tutkimuksen kohdejoukon jäsenet olivat menehtyneet tautiin, osa vaimoista sairastunut, ja samoin osa lapsista oli saanut kuppatartunnan synnytyksen aikana synnytyskanavan kautta kulkiessaan.

Vuonna 1966 eräs PHS:n sukupuolitautilääkäri kyseenalaisti kuppakokeet ja epäili toimintaa moraalittomaksi. Tartuntatautien valvontakeskus vastasi, että kokeiden jatkaminen päätökseensä asti on tarpeellista – toisin sanoen siihen saakka, kunnes koehenkilöt ovat kuolleet ja heille on tehty ruumiinavaus.

Tapauksesta nostettiin ryhmäkanne, joka sovittiin ilman oikeudenkäyntiä vuonna 1974: koehenkilöille, heidän perheilleen ja jälkeläisilleen maksettiin yhteensä noin 10 miljoonaa dollaria.

Vuonna 1997 presidentti Bill Clinton esitti virallisen anteeksipyynnön koehenkilöille ja heidän perheenjäsenilleen. Kahdeksasta vielä elossa olevasta miehestä viisi oli kuuntelemassa tilaisuutta Valkoisessa talossa. Viimeinen elossa ollut koehenkilö, kontrolliryhmään kuulunut Ernest Hendon, kuoli vuonna 2004.

Tuskegeen tapausta on kuvattu "pitkäkestoisimmaksi ei-hoidolliseksi kokeeksi lääketieteen historiassa".

## Katso myös
* Guatemalan kuppakokeet
* Operaatio Midnight Climax
* Tutkimusetiikka

## Lähteet

## Aiheesta muualla
Kromosomi 15

**Kromosomi 15** on eräs ihmisen 23:sta kromosomista. Mikäli kromosomissa 15 tapahtuu leimautumisvirhe, johtaa se Angelmanin oireyhtymään.

## Lähteet

## Aiheesta muualla
*
Lohjan museo

**Lohjan museo** (ruots. *Lojo museum*) on vuonna 1911 perustettu museo Lohjalla. Sen toimitila on entinen pappila Lohjan Pyhän Laurin kirkon lähellä Iso-Pappilan alueella. Museoon kuuluvat lisäksi Sammatissa Johannes Lohilammen museo ja sen taidenavetta sekä Lohjan pääkirjaston Linderinsalin näyttelyt. Nyttemmin myös Paikkarin torppa on siirtynyt Lohjan museon vastuulle, kun Museovirasto luopui siitä varojen puutteessa. Lohjan museota johtaa Annamari Juvonen-Eskola ja museoamanuenssina toimii Iiris Kankaanpää.

Kotiseututkimuksen isänä pidetyn Robert Boldtin aloitteesta perustettiin 1894 Lohjan Kotiseutututkimuksen Ystävät ry, joka on Suomen ensimmäinen kotiseutuyhdistys. Sen piirissä heräsi ajatus museosta. Museo siirtyi 1978 Lohjan kaupungin ja Lohjan kunnan omistukseen, ja seurakunta vuokrasi sille toimitilaksi pappilan.

Lohjan museolla on yhteensä noin 25 000 esinettä kokoelmissaan, sekä kymmeniä tuhansia valokuvia valokuvakokoelmassaan. Tämän lisäksi Lohjan museolla on oma kotiseutuarkisto ja pieni kirjasto. Museoon pääsee myös valtakunnallisella Museokortilla.

## Lähteet

## Aiheesta muualla
*Lohjan museon verkkosivu
Keltamot

**Keltamot** (*Chelidonium*) on unikkokasveihin kuuluva kaksilajinen kasvisuku. Keltamo (*Chelidonium majus*) esiintyy alkuperäisenä Euroopasta läntiseen Aasiaan ja Siperiaan, lisäksi tulokaslajina Pohjois- ja Etelä-Amerikassa. Toinen laji, *[[Chelidonium asiaticum]]*, esiintyy itäisessä Aasiassa, Koillis-Kiinassa, Koreassa, Japanissa ja Venäjän Kaukoidässä. *Chelidonium asiaticum* on alun perin kuvattu keltamon alalajiksi, joten keltamoa on pidetty myös suvun ainoana lajina. Menneinä vuosisatoina keltamoihin on kuvattu monia muita lajeja, jotka nykyisin sijoitetaan muihin unikkokasvisukuihin.

## Lähteet

## Aiheesta muualla
* Suomen Lajitietokeskus: Keltamot – ''Chelidonium''
Imogen

**Imogen** voi tarkoittaa ainakin seuraavia:

## Henkilöt
* Imogen Cunningham, yhdysvaltalainen valokuvaaja
* Imogen Heap, brittiläinen laulaja-lauluntekijä
* Imogen Holst, brittiläinen säveltäjä
* Imogen Poots, brittiläinen näyttelijä

## Muut

* *[[HMS Imogen]]*, useita Yhdistyneen kuningaskunnan merivoimien aluksia
Siunauskappeli

**Siunauskappeli** on hautausmaan yhteydessä oleva rakennus, jossa järjestetään vainajan ruumiinsiunaustilaisuus. Siunauskappelit alkoivat yleistyä, kun hautausmaita perustettiin tilanpuutteen vuoksi kirkoista erillisille alueille. Kappeleista on usein järjestetty suunnittelukilpailuja. Aikaisemmin ne noudattivat usein perinteistä tyyliä, mutta 1950-luvulta alkaen tyyli on seurannut ajan yleisiä arkkitehtonisia suuntauksia.

## Lähteet

## Aiheesta muualla

* Terhi Lehtimäki & Hanna Lyytinen (2015), Siunauskappeli rakennustyyppinä. Evankelis-luterilaisten seurakuntien siunauskappelit 1917-2000 (pdf) , 2: Julkaisun versio, jossa Liite 1 eli Siunauskappeliluettelo on mukana (museovirasto.fi)
*Marja Laine, Siunauskappeli arkkitehtuurina ja tilakokemuksena
Imperial

**Imperial** tarkoittaa muun muassa seuraavia:

*Imperial, vuonna 1948 Musiikki-Fazerin käyttöönottama levymerkki
*HMS Imperial, Britannian Kuninkaallisen laivaston hävittäjä
*Imperial, yhdysvaltalaisen Chryslerin automalli
*Imperial Air, perulainen lentoyhtiö
*Imperial Beach, kaupunki San Diegon piirikunnassa Kaliforniassa Yhdysvalloissa 
*Imperial Chemical Industries (ICI), kemian alan yritys
*Imperial College London, brittiläinen tutkimusyliopisto
*Imperial Valley, laakso Yhdysvalloissa Kaliforniassa
* *[[Imperial (Soenin albumi)|Imperial]]*, Soenin vuoden 2021 albumi